Dæmdur í fangelsi fyrir að leggja með hnífi til lögreglumanna
Héraðsdómur Reykjavíkur hefur dæmt 39 ára gamlan karlmann í 18 mánaða fangelsi fyrir ýmis brot, þar á meðal fyrir að leggja með hnífi til tveggja lögreglumanna, og hóta barnsmóður sinni og fjölskyldu hennar líkamsmeiðingum og lífláti. Þetta gerðist í júní í fyrra.
Fram kemur í dómnum, að atlaga mannsins gagnvart lögreglumönnunum og þá sérstaklega öðrum þeirra hafi verið stórháskaleg, en lag hans með flugbeittum hnífi beindist að svæði þar sem stórar slagæðar séu grunnt undir húð. Hafi brotið því verið sérstaklega hættulegt og virðist tilviljun hafa ráðið því að ekki hlytist mikið líkamstjón af.
Fram kemur í dómnum, að maðurinn þjáist af geðhvarfasýki og einkennist sjúkdómurinn af alvarlegum geðsveiflum. Gögn beri með sér að maðurinn hafi verið ósáttur við að fá ekki að umgangast börn sín tvö, en svo virðist sem slíkt hafi ekki verið talið ráðlegt með hliðsjón af geðsjúkdómi hans.
Í dómnum segir að ákvæði laga þyki ekki standa því í vegi að manninum verði dæmd refsing í málinu en vísað er til þess að samkvæmt lögum um fullnustu refsinga skuli fangar njóta viðeigandi heilbrigðisþjónustu á meðan á afplánun stendur og þess að fangelsismálastofnun geti, um stundarsakir eða allan refsivistartímann, heimilað að fangi sé vistaður á sjúkrahúsi eða annarri stofnun svo að hann fái notið sérstakrar meðferðar ef slíkt er talið henta vegna heilsufars hans.
Héraðsdómur Reykjavíkur hefur dæmt 39 ára gamlan karlmann í 18 mánaða fangelsi fyrir ýmis brot, þar á meðal fyrir að leggja með hnífi til tveggja lögreglumanna, og hóta barnsmóður sinni og fjölskyldu hennar líkamsmeiðingum og lífláti.
Atlaga mannsins gagnvart lögreglumönnunum og þá sérstaklega öðrum þeirra hafi verið stórháskaleg.
Fram kemur í dómnum, að maðurinn þjáist af geðhvarfasýki.
Í dómnum segir að ákvæði laga þyki ekki standa því í vegi að manninum verði dæmd refsing í málinu.
Vísað er til þess að samkvæmt lögum um fullnustu refsinga skuli fangar njóta viðeigandi heilbrigðisþjónustu á meðan á afplánun stendur.